27. 7. 81 De Europæiske Fællesskabers Tidende Nr. C 185/3 
Udtalelse om »forslag fra Kommissionen til Rådet om ændring af forordning (EØF) 
nr. 2895/77 om foranstaltninger, hvortil der ydes tilskud efter en forhøjet interventionssats 
fra Den europæiske Socialfond« 
Den tekst, som har været genstand for udtalelsen, er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 11. marts 1981 i medfør af artikel 127 og 198 i traktaten om 
oprettelse af Det europæiske økonomiske Fællesskab, at høre Det økonomiske og 
sociale Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 187. plenarforsamling, afholdt i 
Bruxelles den 29. og 30. april 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
127 og 198, 
under henvisning til anmodning af 11. marts 1981 fra 
Rådet for De europæiske Fællesskaber, 
under henvisning til beslutning truffet af dets for­
mand den 12. marts 1981 om, i forventning om en 
høring, og i henhold til artikel 22 og 47 i forretnings­
ordenen, at pålægge Afdelingen for sociale anliggen­
der at udarbejde udtalelse og beretning om forsla­
get, 
under henvisning til udtalelse vedtaget af Afdelingen 
for sociale anliggender den 2. april 1981, 
under henvisning til mundtlig beretning aflagt af 
ordføreren, Antoine Laval, 
under henvisning til forhandlingerne på den 187. 
plenarforsamling den 29. og 30. april 1981, mødet 
den 30. april — enstemmigt 
VEDTAGET FØLGENDE UDTALELSE: 
1.1. Rent generelt er Udvalget enig med Kommis­
sionen i, at man må fremme en bedre regional forde­
ling af erhvervsuddannelsesstrukturer, som danner 
rammen om de aktiviteter, der kan blive berettigede 
til tilskud fra Den europæiske Socialfond. Udvalget 
ønsker ligeledes som Kommissionen at undgå, at de 
eksisterende regionale skævheder i Grækenland 
øges. 
1.2. Da gennemførelsen af disse målsætninger 
imidlertid kræver en vis frist, kan det betyde en 
væsentlig begrænsning af mulighederne for at opnå 
den forhøjede interventionssats (fællesskabsfinansie­
ring på 55% i stedet for 50%), hvis man allerede nu 
udelukker amterne Athen og Thessaloniki, hvor en 
væsentlig del af uddannelsesinstitutionerne i øje­
blikket er beliggende. 
1.3. Udvalget kræver derfor, at den forhøjede inter­
ventionssats i en overgangsperiode anvendes på hele 
Grækenland og opfordrer Kommissionen til at æn­
dre sit forslåg i overensstemmelse hermed. 
Nr. C 185/4 De Europæiske Fællesskabers Tidende 27. 7. 81 
1.4. Udvalget understreger imidlertid denne 
løsnings midlertidige karakter, og den må på ingen 
måde foregribe kommende beslutninger om, hvilke 
græske regioner der vil kunne opnå støtte fra Den 
europæiske Fond for Regionaludvikling. På det tids­punkt bør man påny overveje det geografiske anven­
delsesområde for den forhøjede sats både under hen­
syntagen til de første indhøstede erfaringer, samt til 
en kommende revision (inden 31. december 1982) af 
Den europæiske Socialfonds basisbestemmelser. 
Udfærdiget i Bruxelles, den 30. april 1981. 
Formand for 
Det økonomiske og sociale Udvalg 
Tomas ROSEINGRAVE 
BILAG 
til Det økonomiske og sociale Udvalgs udtalelse 
Følgende afsnit i afdelingens udtalelse blev slettet efter vedtagelsen af et ændringsforslag under 
debatten: 
»1.5. I mellemtiden må man behandle ansøgningerne ofti tilskud fra amterne Athen og 
Thessaloniki ud fra meget selektive kriterier, således at man ikke øger den koncentrations­
tendens, der i øjeblikket karakteriserer erhvervsuddannelsesstrukturerne i Grækenland, og 
således at man begunstiger en decentralisering. Ved intervention i amterne Athen og Thessa­
loniki må man derfor huske, at det er nødvendigt, at de regionale skævheder udlignes, ved at 
man begunstiger initiativer, der kan virke gavnligt ind på udviklingen inden for erhvervsud-
dannelsesstrukturen i de andre amter.« 
Resultat af afstemningen 
Stemmer for: enstemmigt, undlod at stemme: 4.